Lauri Ingman
Lauri Ingman var en finsk teolog og politiker.
Ingman repræsenterede gammelfinnerne i Finska partiet, som i 1918 indgik i Samlingspartiet. Han var statsminister 1918-1919 og 1924-1925 samt undervisningsminister 1920-1921, 1924-1926 og 1928-1929.
Ingman var tilhænger af det kortvarige finske kongedømme i 1918 og indgik i 1929 i den fløj af sit parti, der støttede Lappobevægelsens kritik af det parlamentariske system. Derimod delte han ikke partiflertallets antisvenske holdning.
Ingman var professor ved Helsinki Universitet 1916-1930 og derefter Finlands ærkebiskop indtil sin død.